HAT se woord van die jaar bekend gemaakSkermskoot uit die HAT Die Handwoordeboek van die Afrikaanse Taal se woord van 2017 is misleiding. In ŉ jaar waar fopnuus ŉ algemene woord geword het, waar nuwe nuuswebwerwe soos paddastoele opgeskiet en die geloofwaardigheid van (betroubare) nuuswebwerwe in twyfel getrek is, was misleiding aan die orde van die dag. Die HAT beskryf mislei soos volg: iemand (met opset) iets laat glo wat nie waar is nie, vir iemand jok; iemand bedrog/verkul: Die rower het die polisie mislei en ontsnap; iemand met valse voorstellings mislei.